# Αμπντουλάχ Γκιούλ

### Από τη Βικιπαίδεια, την ελεύθερη εγκυκλοπαίδεια

Ο Αμπντουλάχ Γκιουλ

Ο Αμπντουλάχ Γκιουλ (Abdullah Gül) είναι Τούρκος πολιτικός.

Γεννήθηκε το 1950 στην Καισάρεια. Σπούδασε Οικονομικά στο Πανεπιστήμιο της Κωνσταντινούπολης. Το διάστημα 1977-1983 δίδασκε στο Πανεπιστήμιο Σαγγαρίου. Από το 1983 εργάστηκε στην Ισλαμική Αναπτυξιακή Τράπεζα στη Τζέντα. Το 1991 έγινε επίκουρος καθηγητής στο Πανεπιστήμιο Μαρμαρά της Κωνσταντινούπολης και στις εκλογές του ίδιου χρόνου εξελέγη βουλευτής, με το ισλαμικό Κόμμα της Ευημερίας του Νετζμετίν Ερμπακάν. Το 1993 εξελέγη αντιπρόεδρος του Κόμματος, υπεύθυνος για θέματα εξωτερικής πολιτικής. Στις εκλογές του 1995 επανεξελέγη βουλευτής. Ανέλαβε υπουργός άνευ χαρτοφυλακίου και κυβερνητικός εκπρόσωπος στην κυβέρνηση συνασπισμού των κομμάτων Ευημερίας (Ερμπακάν) και Ορθού Δρόμου (Τσιλέρ).

Το 1998 το Συνταγματικό Δικαστήριο της Τουρκίας έθεσε εκτός νόμου το Κόμμα Ευημερίας, και ο Γκιουλ, όπως και όλοι οι βουλευτές του κόμματος, εντάχθηκε στο Κόμμα Αρετής. Με το νέο αυτό κόμμα επανεξελέγη βουλευτής το 1999. Στο συνέδριο του Κόμματος Αρετής το 2000, ήταν υποψήφιος πρόεδρος του κόμματος, αλλά δεν εξελέγη. Το 2001 το Συνταγματικό Δικαστήριο έθεσε εκτός νόμου το Κόμμα αρετής. Ο Γκιουλ συνεργάστηκε με τον Ρετζέπ Ταγίπ Ερντογάν στην ίδρυση νέου κόμματος. Έτσι ιδρύθηκε το Κόμμα Δικαιοσύνης και Ανάπτυξης, τον Αύγουστο του 2001 και ο Γκιουλ ανέλαβε αντιπρόεδρος. Μετά τη νίκη του κόμματος στις εκλογές του 2002, ο Γκιουλ ορίστηκε εντολοδόχος πρωθυπουργός, ως μεταβατικός, καθώς ο Πρόεδρος Ερντογάν είχε κώλυμα νομικής φύσης. Ο Γκιουλ σχημάτισε Κυβέρνηση στις 18 Νοεμβρίου 2002 και πήρε ψήφο εμπιστοσύνης στις 28 Νοεμβρίου. Στις επαναληπτικές βουλευτικές εκλογές της 9ης Μαρτίου 2003, ο Ερντογάν εξελέγη βουλευτής, οπότε ο Γκιουλ του παρέδωσε την πρωθυπουργία στις 14 Μαρτίου 2003, ολοκληρώνοντας τη σύντομη θητεία του ως πρωθυπουργός και αναλαμβάνοντας Αντιπρόεδρος και Υπουργός Εξωτερικών της νέας Κυβέρνησης.

Στις 24 Απριλίου 2007 ο Πρωθυπουργός Ερντογάν τον πρότεινε ως υποψήφιο του κόμματος για το αξίωμα του Προέδρου της Δημοκρατίας. Λόγω του γεγονότος ότι, εάν εκλεγόταν, θα ήταν ο πρώτος ισλαμικών καταβολών Πρόεδρος μετά την εγκαθίδρυση της Τουρκικής Δημοκρατίας το 1923 (και μάλιστα με σύζυγο που φοράει την ισλαμική μαντίλα), η υποψήφιότητά του προκάλεσε την αντίδραση του στρατού και του λεγόμενου «κεμαλικού κατεστημένου», περιλαμβανομένου και του Συνταγματικού Δικαστηρίου, το οποίο δημιούργησε πρωτοφανή προσκόμματα στη διαδικασία εκλογής. Κατάληξη αυτών ήταν η διάλυση της Βουλής και η διενέργεια πρόωρων βουλευτικών εκλογών στις 22 Ιουλίου 2007 και η θριαμβευτική νίκη του κόμματος ΑΚΡ του Πρωθυπουργού Ερντογάν.

Τα Κοινά έχουν βίντεο και φωτογραφίες σχετικά με το άρθρο
Αμπντουλάχ Γκιούλ

Η νέα Εθνοσυνέλευση τον εξέλεξε με την τρίτη ψηφοφορία, στις 28 Αυγούστου 2007, 11o Πρόεδρο της χώρας. Έλαβε 339 ψήφους επί συνόλου 550 εδρών.

Πρωθυπουργοί της Τουρκίας

Μουσταφά Κεμάλ Ατατούρκ | Φεβζί Τσακμάκ | Ραούφ Ορμπέι | Αλί Φετί Οκιάρ | Ισμέτ Ινονού | Τζελάλ Μπαγιάρ | Ρεφικ Σαϊντάμ | Αχμέτ Φικρί Τουζέρ | Σουκρού Σαράκογλου | Μεχμέτ Ρετζέπ Πεκέρ | Χασάν Σακά | Σεμσετίν Γκιουναλτάι | Αντνάν Μεντερές | Τζεμάλ Γκιουρσέλ | Εμίν Φαχρετίν Οζντιλέκ | Αλί Σουάτ Χαϊρί Ουργουπλού | Σουλεϊμάν Ντεμιρέλ | Νιχάτ Ερίμ | Φερίτ Μελέν | Ναΐμ Ταλού | Μπουλέντ Ετζεβίτ | Σαντί Ιρμάκ | Μπουλέντ Ουλουσού | Τουργκούτ Οζάλ | Γιλντιρίμ Ακμπουλούτ | Μεσούτ Γιλμάζ | Τανσού Τσιλέρ | Νετσμετίν Ερμπακάν | Αμπντουλάχ Γκιούλ | Ρετζέπ Ταγίπ Ερντογάν

Πρόεδροι της Τουρκίας

Μουσταφά Κεμάλ Ατατούρκ | Ισμέτ Ινονού | Τζελάλ Μπαγιάρ | Τζεμάλ Γκιουρσέλ | Τζεβντέτ Σουνάι | Φαχρί Κορουτούρκ | Κενάν Εβρέν | Τουργκούτ Οζάλ | Σουλεϊμάν Ντεμιρέλ | Αχμέτ Νεζντέτ Σεζέρ | Αμπντουλάχ Γκιούλ

Ανακτήθηκε από "http://el.wikipedia.org../../../%CE%B1/%CE%BC/%CF%80/%CE%91%CE%BC%CF%80%CE%BD%CF%84%CE%BF%CF%85%CE%BB%CE%AC%CF%87_%CE%93%CE%BA%CE%B9%CE%BF%CF%8D%CE%BB_3a04.html"

Κατηγορίες: Τούρκοι πολιτικοί | Γεννήσεις το 1950 | Ηγέτες εν ενεργεία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Azərbaycan
- Български
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Bahasa Indonesia
- Italiano
- 日本語
- ქართული
- Kurdî / كوردی
- Lëtzebuergesch
- Latviešu
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe
- اردو
- Tiếng Việt
- 中文